ہنگامہ ہے کیوں برپا

"ہنگامہ ہے کیوں برپا" ایک مشہور غزل ہے، خاص طور پر یہ غلام علی کے گائے جانے سے مشہور ہوئی۔ یہ غزل اکبر الہ آبادی کی لکھی ہوئی ہے۔

 غزل کے بول 

ہنگامہ ہے کیوں برپا تھوڑی سی جو پی لی ہے
ڈاکہ، تو نہیں ڈالا، چوری، تو نہیں کی ہے​

نا تجربہ کاری سے واعظ کی یہ باتیں ہیں
اس رنگ کو کیا جانے، پوچھو تو کبھی پی ہے؟​

اس مئے سے نہیں مطلب، دل جس سے ہے بیگانہ
مقصود ہے اس مئے سے دل ہی میں جو کھنچتی ہے​

اے شوق وہی مئے پی، اے ہوش ذرا سو جا
مہمانِ نظر اس دم، اک برقِ تجلّی ہے

واں دل میں کہ صدمے دو، یاں جی میں کہ سب سہہ لو
ان کا بھی عجب دل ہے، میرا بھی عجب جی ہے

ہر ذرہ چمکتا ہے انوارِ الٰہی سے 
ہر سانس یہ کہتی ہے ہم ہیں تو خدا بھی ہے​

سورج میں لگے دھبہ فطرت کے کرشمے ہیں
بت ہم کو کہیں کافر، اللہ کی مرضی ہے​

 حوالہ جات 

زمرہ:1990ء کے نغمے
زمرہ:پاکستانی نغمے
زمرہ:غزلیہ گیت
زمرہ:ویکی ڈیٹا سے مختلف مختصر وضاحت